ტაპაკარის პროვინცია
ტაპაკარი — პროვინცია ცენტრალურ ბოლივიაში, კოჩაბამბის დეპარტამენტში. მისი ფართობი 1 646 კმ²-ია. ჩრდილო-დასავლეთით ესაზღვრება ლა-პასის დეპარტამენტი, ხოლო სამხრეთ-დასავლეთით ორუროს დეპარტამენტი. დასავლეთიდან აღმოსავლეთისაკენ გადაჭიმულია 55 კმ-ზე, ჩრდილოეთიდან სამხრეთისკენ 45 კმ-ზე. 2001 წლის მონაცემებით, პროვინციის მოსახლეობა 25 919 ადამიანს შეადგენდა. ტაპაკარის პროვინცია შედგება მხოლოდ ერთი მუნიციპალიტეტისაგან, რომელიც თავის მხრივ 4 კანტონად იყოფა. დედაქალაქია ტაპაკარი.